|  |  |
| --- | --- |
| **ΠΡΟΚΗΡΥΞΗ ΓΙΑ ΤΗΝ ΠΑΡΑΧΩΡΗΣΗ ΘΕΣΗΣ ΠΕΡΙΠΤΕΡΟΥ** | |
| Θέση περιπτέρου: | Οδός Ναυαρίνου (έναντι Ι.Ν. Αναστάσεως). |
| Διάρκεια παραχώρησης: | Δέκα (10) έτη από την υπογραφή της σύμβασης παραχώρησης.  Η παραχώρηση δύναται να ξεκινήσει από την 1-9-2020, οπότε και τερματίζεται η υφιστάμενη μίσθωση του περιπτέρου. |
| Κατηγορίες δικαιούχων: | α) άτομα με αναπηρία (Α.με.Α.) ή  β) πολύτεκνοι ή  γ) μόνιμοι αξιωματικοί, ανθυπασπιστές και υπαξιωματικοί, δόκιμοι έφεδροι αξιωματικοί και οπλίτες θητείας που συμμετείχαν με οποιονδήποτε τρόπο στα πολεμικά γεγονότα της χρονικής περιόδου από την 20ή Ιουλίου έως την 20ή Αυγούστου 1974 στην Κύπρο, καθώς και στα γεγονότα που έλαβαν χώρα το 1964 στην Τυληρία και Λευκωσία και το 1967 στην Κοφινού και τους Αγίους Θεοδώρους της Κύπρου. Από την εφαρμογή της παρούσας περίπτωσης εξαιρούνται όσοι ενεπλάκησαν κατά τις παραπάνω περιόδους με οποιονδήποτε τρόπο σε παράνομες δραστηριότητες σε βάρος της νόμιμης λειτουργίας του πολιτεύματος της Κυπριακής Δημοκρατίας. |
| Πρόσθετη προϋπόθεση:  (Ν. 3463/06, άρθ. 285) | Η μη ύπαρξη, εις βάρος του ενδιαφερομένου, βεβαιωμένων ληξιπρόθεσμων οφειλών προς το Δήμο Καλαμάτας, με εξαίρεση τις περιπτώσεις εκκρεμοδικίας και του διακανονισμού καταβολής αυτών, σύμφωνα με τη σχετική νομοθεσία. |
| Δικαιολογητικά: | 1. Αίτηση  2. Φ/Α Αστυνομικής Ταυτότητας  3. Εκκαθαριστικό και έντυπο Ε1 της φορολογικής δήλωσης έτους 2020 (φορολογικό έτος 2019).  4. Βεβαίωση μη οφειλής προς το Δήμο Καλαμάτας σύμφωνα με το άρθρο 285 του Ν. 3463/06 (*Ταμείο Δήμου Καλαμάτας*)  5. Δικαιολογητικό απόδειξης της ιδιότητας του δικαιούχου:  α) *Για τα Άτομα με Αναπηρία* **:** Πιστοποιητικό της Πρωτοβάθμιας ή Δευτεροβάθμιας υγειονομικής επιτροπής του άρθρου 6 του Ν.2556/1997, όπως ισχύει σήμερα από το οποίο να προκύπτει η πάθηση και το ποσοστό αναπηρίας.  β) *Για τους Πολύτεκνους* : Πιστοποιητικό της Ανώτατης Συνομοσπονδίας Πολυτέκνων Ελλάδας, που να πιστοποιεί την πολυτεκνική ιδιότητα  γ) *Για τους πολεμιστές Κύπρου* : Πλήρες πιστοποιητικό στρατολογικής κατάστασης τύπου Α΄ και βεβαίωση του οικείου συνδέσμου ή συλλόγου πολεμιστών αναγνωρισμένου από το Υπ. Εθνικής Άμυνας |
| Κριτήρια επιλογής για την παραχώρηση: | Το κριτήριο που λαμβάνεται υπόψη για την παραχώρηση της θέσης είναι μόνον εισοδηματικό. Δηλαδή, μετά την υποβολή των αιτήσεων, καταρτίζεται πίνακας με αυτούς που πληρούν όλες τις προϋποθέσεις συμμετοχής. Από αυτούς, επιλέγεται ο έχων το αριθμητικά χαμηλότερο οικογενειακό εισόδημα, όπως αυτό ορίζεται στη φορολογική νομοθεσία, δηλαδή το συνολικό ετήσιο φορολογικό πραγματικό ή το εισόδημα που προκύπτει με βάση τις αντικειμενικές δαπάνες και υπηρεσίες, δαπάνες απόκτησης περιουσιακών στοιχείων, το απαλλασσόμενο ή φορολογούμενο με ειδικό τρόπο εισόδημα του φορολογούμενου, της συζύγου αυτού και των ανήλικων τέκνων του από κάθε πηγή.Αν την τελευταία θέση καταλαμβάνουν περισσότεροι από ένας δικαιούχοι, γίνεται μεταξύ τους κλήρωση. |
| Χρόνος υποβολής αιτήσεων: | Τα δικαιολογητικά θα πρέπει να κατατεθούν στο Πρωτόκολλο του Δήμου Καλαμάτας **από** **11-08-2020 έως και 25-08-2020.** Αιτήσεις που θα υποβληθούν εκτός των παραπάνω ημερομηνιών, απορρίπτονται ως απαράδεκτες. |
| Ετήσιο τέλος: | Η χώρος που θα παραχωρηθεί υπόκειται σε ετήσιο τέλος, το ύψος του οποίου καθορίζεται ετησίως με Απόφαση του Δημοτικού Συμβουλίου. Για το έτος 2020 (αρ. 560/2019 Απόφαση ΔΣ Καλαμάτας) το τέλος ανέρχεται σε εκατό (100) ευρώ ανά τ.μ. που καταλαμβάνει η κατασκευή (κουβούκλιο) του περιπτέρου και α) 20,00 €/τμ/ έτος για έως 6,5 τ.μ. υπαίθριου χώρου, β) 50,00€/ τμ/ έτος από 6,51τ.μ. έως 10,00τ.μ. υπαίθριου χώρου. Για το χρονικό διάστημα από την έναρξη της παραχώρησης έως το τέλος του έτους, το ετήσιο τέλος θα καταβληθεί αναλογικά. |
| Κουβούκλιο: | Ο Δήμος παραχωρεί το χώρο εγκατάστασης του περιπτέρου και όχι κουβούκλιο. Η προμήθεια του κουβουκλίου, αποτελεί ευθύνη και υποχρέωση του δικαιούχου. Το κουβούκλιο θα πρέπει να πληροί τις προϋποθέσεις της ισχύουσας κανονιστικής Απόφασης του Δημοτικού Συμβουλίου, αναφορικά με τον τύπο και της διαστάσεις αυτού. |
| Αναπλήρωση δικαιούχου-Εκμίσθωση: | Τον δικαιούχο μπορεί να αναπληρώνει ο/η σύζυγος και τα ενήλικα τέκνα, τα στοιχεία των οποίων αναγράφονται στην πράξη παραχώρησης. Εκμίσθωση του δικαιώματος εκμετάλλευσης σε τρίτους, επιτρέπεται μόνον για λόγους γήρατος ή σε περίπτωση αναπηρίας του δικαιούχου σε ποσοστό 67% και άνω, η οποία αποδεικνύεται βάσει των εκάστοτε ισχυουσών διατάξεων. Σε περίπτωση εκμίσθωσης, αντίγραφο του μισθωτηρίου κατατίθεται στο Δήμο ο οποίος εκδίδει πράξη με την οποία διαπιστώνεται η παραχώρηση. |